ఇదే స్ఫూర్తితో..
- Aug 11, 2020 , 23:26:49
పర్యావరణాన్నీ కాపాడుకుందాం
గ్రెటా గుర్తుందా? పర్యావరణ పరిరక్షణ కోసం గొంతెత్తిన ఆ గళం ఇంకా మార్మోగుతూనే ఉంది. ఏడాది కిందట ఐక్యరాజ్యసమితి నిండు సభలో 'మా జీవితాలతో ఆడుకుంటారా.. మీకెంత ధైర్యం' అని నినదించిన ఆ యువతి.. ఇప్పుడు మరోసారి ధ్వజమెత్తుతోంది. కరోనాపై విజయానికి కనబరుస్తున్న చిత్తశుద్ధిని పర్యావరణ పరిరక్షణలోనూ చూపాలంటోంది.
గ్రెటా థన్‌బర్గ్‌ పదిహేడేళ్ల అమ్మాయి. జీవితం ఎంత అందంగా ఉంటుందో అన్వేషించే వయసు తనది. కానీ ఆమెకు మాత్రం, తన చుట్టూ ఉన్న లోకం కాలిపోతూ కనిపించింది. చాపకింద నీరులాగా, కాలుష్యం ప్రపంచపటాన్ని కమ్మేయడం గమనించింది. నాయకుల అసమర్థతే అందుకు కారణం అని గ్రెటా నమ్మకం. అందుకే వాళ్లని మేల్కొలిపేందుకు, రెండేళ్ల క్రితమే స్కూల్‌ స్ట్రైక్‌ ఫర్‌ ైక్లెమెట్‌ పేరుతో ఓ వినూత్న నిరసనను మొదలుపెట్టింది. పర్యావరణాన్ని కాపాడమని నినదిస్తూ స్విట్జర్లాండ్‌ పార్లమెంట్‌ ముందు నిలబడేది. ఆ నిరసన ఓ ఉద్యమంలా మారింది. 150 దేశాలకు విస్తరించింది. ఓ సందర్భంలో గ్రెటా పిలుపు అందుకొని ప్రపంచవ్యాప్తంగా 40 లక్షల మంది యువతీయువకులు రోడ్డెక్కారు. ఆమె పోరు అక్కడితో ఆగలేదు. దేశదేశాలూ తిరుగుతూ.. పర్యావరణం పక్షాన తన గళాన్ని వినిపిస్తూనే ఉంది.
ఐక్యరాజ్యసమితి సభలో గ్రెటా స్పందన ఆమెను ఓ యోధురాలిగా మార్చేసింది. ఫోర్బ్స్‌ నుంచి టైమ్స్‌ వరకూ ప్రతి పత్రికలో మెరిసి సంచలనం సృష్టించింది తను. లాక్‌డౌన్‌కు ముందు వరకు గ్రెటా బిజీబిజీగా ఉండేది. విమానయానం అధిక కాలుష్య కారకమని.. నౌకల్లోనే ఖండాలను దాటేది. పదునైన విమర్శలతో నేతలకు కంగారుపుట్టించేది. కానీ ఇప్పుడు ప్రపంచమంతా కరోనాకి భయపడుతూ తనలో తాను ముడుచుకుపోతోంది. పైగా
లాక్‌డౌన్‌ ఆంక్షలు. అయినా గ్రెటా ఊరుకుండిపోలేదు. హ్యూమానిటీ హాజ్‌ నాట్‌ ఎట్‌ ఫెయిల్డ్‌ పేరుతో ఓ 70 నిమిషాల పాడ్‌కాస్ట్‌ను విడుదల చేసింది. పర్యావరణ రక్షణకు వీలైనన్ని ప్రయత్నాలు చేస్తే సరిపోతుంది అనే పరిస్థితిని మనం ఎప్పుడో దాటిపోయాం. ఇప్పటివరకు జరిగిన నష్టాన్ని సరిచేయాలంటే అసాధ్యమైన కృషి జరగాలి అని హెచ్చరిస్తోంది గ్రెటా.
పర్యావరణ రక్షణలో రెండేళ్లుగా తనకు ఎదురైన అనుభవాలన్నీ ఈ పాడ్‌కాస్ట్‌ ద్వారా పంచుకుంటోంది గ్రెటా. ప్రకృతి పరిరక్షణ గురించి ప్రచారం ఎంత జరుగుతున్నా.. మార్పు కనిపించడం లేదంటోందామె. ఓ నాలుగు పవన విద్యుత్‌ మరలు, కాసిని సౌరశక్తి కేంద్రాలు తప్ప అనూహ్యమైన పరిణామాలేవీ జరగడం లేదని తన వాదన. ప్రపంచ సదస్సుల సందర్భంగా తను వేర్వేరు దేశాలలో తిరిగినప్పుడు అక్కడి పర్యావరణం ఎంత దయనీయంగా ఉందో కూడా గ్రెటా ఈ పాడ్‌కాస్ట్‌ ద్వారా వివరించింది. కెనడాలోని ఓ హిమసముద్రం, భూతాపం వల్ల సగానికి సగం మాయమైపోయిన దృశ్యాన్ని ఈ సందర్భంగా గుర్తు చేసింది. సదస్సులలో పాల్గొన్నప్పుడు, తనతోపాటు సెల్ఫీ దిగేందుకు ఉత్సాహం చూపిన పెద్దలు పర్యావరణం కోసం ఏమన్నా చేసేందుకు మాత్రం వెనుకడుగు వేస్తున్నారంటూ వారి వైఖరిని ఎండగట్టింది. చాలా సందర్భాలలో, సమస్యాత్మక ప్రదేశాలకి వెళ్లకుండా తనని బెదిరించేవాళ్లని వాపోయింది.
12 అధ్యాయాలుగా సాగిన ఈ సుదీర్ఘమైన పాడ్‌కాస్ట్‌లో గ్రెటా తను చెప్పాలనుకున్నదంతా చెప్పే ప్రయత్నం చేసింది. 'కొవిడ్‌ మహమ్మారిని ఎదుర్కొనేందుకు, ప్రభుత్వాలన్నీ యుద్ధ ప్రాతిపదికన పని చేస్తున్నాయి. పర్యావరణ సంక్షోభాన్ని కూడా అంతే తీవ్రంగా పరిగణించి, అంతే చిత్తశుద్ధితో పరిష్క రించాలి. కాలుష్యానికి సంబంధించి పరిస్థితులు నిరాశాజనకంగా కనిపించవచ్చు, కానీ ప్రజలు తలుచుకుంటే మన చేతలే కొత్త ఆశలను కల్పిస్తాయి' అని సందేశం ఇస్తోంది గ్రెటా.
ide sphuurtithoo..
- Aug 11, 2020 , 23:26:49
paryaavaranaannii kapadukundam
greta gurtunda? paryaavarana parirakshana kosam gontettina aa galam inka maarmogutune undi. edaadi kindata aikyaraajyasamiti nindu sabhalo 'maa jeevitaalato adukuntara.. meekenta dhairyam' ani ninadinchina aa yuvati.. ippudu marosari dhwajamettutondi. karonapai vijayaaniki kanabarustunna chittasuddhini paryaavarana parirakshanhaloonuu chuupaalamtoondi.
greta thenberga padihedella ammai. jeevitam entha andamgaa untundo anveshinche vayasu tanadi. cony aameku maatram, tana chuttu unna lokam kaalipotuu kanipinchindi. chaapakinda neerulaagaa, kaalushyam prapanchapataanni kammeyadam gamaninchindi. naayakula asamarthathe anduku kaaranam ani greta nammakam. anduke vaallani melkolipenduku, rendella kritame scoolle stricke fare icklemetse paerutho oo vinuutna nirasananu modalupettindi. paryaavaranaanni kapadamani ninadistuu switzerlandi parlamenti mundu nilabadedi. aa nirasana oo udyamamlaa maarindi. 150 deshaalaku vistarinchindi. oo sandarbhamlo greta pilupu andukoni prapanchavyaaptamgaa 40 lakshala mandi yuvateeyuvakulu roddekkaru. aame poru akkaditho aagaledu. desadesaaluu tirugutuu.. paryaavaranam pakshaana tana galaanni vinipistuunee undi.
aikyaraajyasamiti sabhalo greta spandana aamenu oo yodhuraaligaa marchesindi. forbesse nunchi timesm varakuu prati patrikalo merisi sanchalanam srushtinchindi tanu. lachedounneku mundu varaku greta bijibijiga undedi. vimanayanam adhika kalushya kaarakamani.. naukallone khandalanu daatedi. padunaina vimarsalatoe nethalaku kangaruputtinchedi. cony ippudu prapanchamantaa karonaki bhayapadutuu tanalo taanu muduchukupotondi. paiga
lachedounne aankshalu. aina greta oorukundipoledu. humanity haji nate ety failde paerutho oo 70 nimishaala padesaastenu vidudala chesindi. paryaavarana rakshanaku veelainanni prayatnaalu cheste saripotundi ane paristhitini manam eppudo datipoyam. ippativaraku jarigina nashtaanni saricheyalante asaadhyamaina krushi jaragali ani hecharistondi greta.
paryaavarana rakshanalo rendellugaa tanaku eduraina anubhavaalannii ee padesaste dwara panchukuntondi greta. prakruti parirakshana gurinchi prachaaram entha jarugutunna.. maarpu kanipinchadam ledantondame. oo naalugu pavana vidyuthi maralu, kaasini sourasakti kendraalu tappa anoohyamaina parinaamaaleevii jaragadam ledani tana vaadana. prapancha sadassula sandarbhamgaa tanu ververu deshaalalo tiriginappudu akkadi paryaavaranam entha dayaneeyamgaa undo kuudaa greta ee padesaste dwara vivarinchindi. kenadaaloni oo himasamudram, bhootaapam valla sagaaniki sagam maayamaipoyina drushyaanni ee sandarbhamgaa gurtu chesindi. sadassulalo palgonnappudu, tanatopaatu selfi digenduku utsaaham chuupina peddalu paryaavaranam kosam emanna chesenduku maatram venukadugu vestunnarantu vaari vaikharini endagattindi. chala sandarbhaalalo, samasyaatmaka pradesaalaki vellakunda tanani bedirinchevallani vaapoyindi.
12 adhyayaluga saagina ee sudeerghamaina padesastelo greta tanu cheppalanukunnadanta cheppe prayatnam chesindi. 'kovide mahammaarini edurkonenduku, prabhutvaalannii yuddha praatipadikana pani chestunnayi. paryaavarana sankshobhaanni kuudaa anthe teevramgaa pariganinchi, anthe chittasuddhito parishka rinchaali. kaalushyaaniki sambandhinchi paristhitulu niraasaajanakamgaa kanipinchavacchu, cony prajalu taluchukunte mana chetale kotta aasalanu kalpistaayi' ani sandesam istondi greta.